
Nr. 2814/AP/ 24.06.2025      

SOLICITARE OFERTĂ DE PREȚ
În vederea achiziţionării prin cumpărare directă, vă solicităm ca până la data de 01.07.2025 inclusiv să ne transmiteți oferta de preţ (lei fără TVA) pentru servicii de actualizare a bazei de date numere de înmatriculare pentru camerele LPR din dotarea barierelor de acces în parcările Universității “Alexandru Ioan Cuza” din Iași, în conformitate cu specificațiile tehnice atașate.
Scopul achizitiei îl constituie asigurarea serviciilor de actualizare a bazei de date numere de înmatriculare pentru Universitatea „Alexandru Ioan Cuza” din Iaşi din momentul semnării contractului până la data de 31.12.2025.
Autoritatea contractantă își rezervă dreptul de a suplimenta cu până la 3 luni (01.01.2026-31.03.2026) prestarea serviciilor + 1 lună pentru plată, în conformitate cu prevederile art. 165 alin. (1) din HG 395/2016 (posibilitatea de prelungire a contractului de servicii, prin act adițional, în condițiile art. 221 alin. (1) lit a din Legea 98/ 2016).

Suplimentarea valorică a serviciilor ce fac obiectul prezentei achiziții este condiționată de existența resurselor financiare alocate cu această destinație.

Specificaţiile tehnice care indică o anumită origine, sursă, producţie, un procedeu special, o marcă de fabrică sau de comerţ, un brevet de invenţie, o licenţă de fabricaţie, sunt mentionate doar pentru identificarea cu uşurinţă a tipului de produs/ serviciu şi NU au ca efect favorizarea sau eliminarea anumitor operatori economici sau a anumitor produse/ servicii. Aceste specificaţii vor fi considerate ca având menţiunea de « sau echivalent ».
Criteriul de atribuire: prețul cel mai scăzut.
După semnarea contractului de către ambele părți contractante, termenul de intervenție de la momentul solicitării este de maxim 3 zile lucrătoare.
Oferta de preț în lei fără TVA trebuie să includă toate cheltuielile ocazionate de serviciile prestate.
Oferta trebuie să fie valabilă 30 de zile.
În conformitate cu prevederile Legii 139/2022, contractantul are obligația de a emite facturi electronice și de a le transmite autorității contractante prin sistemul național privind factura electronică RO e-factura. Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă, din sistemul RO e-factura, dacă recepția bunurilor este anterioară acestei date, cu menționarea în facturi a codului CPV: 50610000-4;

b) 30 de zile calendaristice de la data recepției bunurilor dacă factura electronică este disponibilă spre descarcăre de către Autoritatea Contractantă din sistemul RO e-factura, la data recepției ori anterior acestei date, cu menționarea în facturi a codului CPV: 50610000-4.
Prin depunerea ofertei, ofertantul își exprimă implicit acceptul său asupra condițiilor de valabilitate a ofertei, asupra termenului de plată, condițiilor de livrare/ prestare și facturare.
Vă solicităm să ne transmiteţi oferta prin e-mail pe adresa marius.jechel@uaic.ro sau prin fax la nr. 0232.201148 până la data specificată.
Persoana de contact pentru relații suplimentare: ing. Andrei Adumitroaie (Direcția Tehnică), telefon 0232.201141, 0232.201102 int. 2142.

Ofertantul desemnat câștigător are obligația de a se prezenta în termen de 3 zile de la primirea invitației pentru semnarea contractului, transmisă de autoritatea contractantă. Dacă  termenul de 3 zile a  expirat iar ofertantul desemnat câștigător nu s-a prezentat pentru semnarea contractului, situația va fi asimilată refuzului de a semna contractul.

